Bolalar musiqa va sanʼat maktablari faoliyatini yanada takomillashtirish boʻyicha 2016 — 2020-yillarga moʻljallangan Davlat dasturi toʻgʻrisida
(resolution, 2024-10-25)

Qayd etib oʻtilsinki, Bolalar musiqa va sanʼat maktablarining moddiy-texnik bazasini mustahkamlash va ularning faoliyatini yanada yaxshilash boʻyicha 2009 — 2014-yillarga moʻljallangan Davlat dasturining amalga oshirilishi natijasida respublika mintaqalarida zamonaviy oʻquv uskunalari va musiqa asboblari bilan jihozlangan 278 ta bolalar musiqa va sanʼat maktablari ishga tushirildi. Natijada 2008-yilga nisbatan bolalar musiqa va sanʼat maktablarining quvvati 1,2 barobarga, oʻqituvchilar tarkibi — 1,3 barobarga, oʻquvchilar soni 1,5 barobarga ortdi. Mazkur davr mobaynida respublikaning yosh isteʼdodli musiqachilari va ijrochilari tomonidan ijro mahorati boʻyicha nufuzli xalqaro tanlovlarda 441 sovrinli oʻrinlar qoʻlga kiritildi. Bolalar musiqa va sanʼat maktablarini qurish va hududiy jihatdan maqbul joylashtirish boʻyicha boshlangan ishlarni mantiqiy davom ettirish, oʻsib kelayotgan yosh avlodning umumiy oʻrta taʼlimi va ularni har tomonlama maʼnaviy-axloqiy tarbiyalashning bir-biriga bogʻlangan yaxlit tizimini shakllantirish, bolalarning ijodiy salohiyatini yanada keng ochib berish, musiqa va sanʼatning boshqa turlarini chuqurroq tushunishi hamda ularga nisbatan mehr-muhabbat uygʻotish, musiqa va tasviriy sanʼat sohalarida jahon buyuk merosini oʻrganib bilishlari uchun shart-sharoitlar yaratish maqsadida: 1 Quyidagilarni oʻz ichiga olgan Bolalar musiqa va sanʼat maktablari faoliyatini yanada takomillashtirish boʻyicha 2016 — 2020-yillarga moʻljallangan Davlat dasturi: 2016 — 2020-yillarda Qoraqalpogʻiston Respublikasi, viloyatlar va Toshkent shahrida bolalar musiqa va sanʼat maktablarini yangitdan qurish, mukammal rekonstruksiya qilish va jihozlashning asosiy parametrlari 1-ilovaga muvofiq; 2016 — 2020-yillarda bolalar musiqa va sanʼat maktablari faoliyatini yanada takomillashtirish boʻyicha chora-tadbirlar kompleksi 2-ilovaga muvofiq tasdiqlansin. 2. Bolalar musiqa va sanʼat maktablari faoliyatini yanada takomillashtirish boʻyicha 2016 — 2020-yillarga moʻljallangan Davlat dasturining asosiy vazifalari va yoʻnalishlari etib quyidagilar belgilansin: bolalar musiqa va sanʼat maktablari faoliyatini yangi sifatli mazmun bilan boyitish, ularni bolalarning umumiy oʻrta taʼlimi va maʼnaviy-axloqiy tarbiyasi butun tizimining ajralmas tarkibiy qismi sifatida shakllantirish, maʼlum bir asbobni chalish texnikasini egallash bilan bir qatorda, jahon mumtoz musiqasini, dunyoga tanilgan buyuk bastakorlar va rassomlarning ijodini chuqur oʻrganish, oʻquvchilarning musiqiy va umumiy madaniyatini oshirish, bolalarda butun umri davomida hamroh boʻladigan musiqa hamda sanʼatning boshqa turlariga qiziqishni kuchaytirish va muhabbatni har tomonlama singdirish; bolalar musiqa va sanʼat maktablarini namunaviy loyihalar boʻyicha yangitdan qurish va mukammal rekonstruksiya qilish orqali ularning tarmogʻini yanada rivojlantirish, umum taʼlim maktablari joylashuvini hisobga olgan holda aholi zich yashaydigan massiv va qishloqlarda oqilona va qulay joylashtirilishini nazarda tutgan holda respublikaning barcha mintaqalarida, shu jumladan qishloq joylarda ularni maqbul hududiy joylashtirish va buning asosida musiqa hamda sanʼatning boshqa turlari bilan shugʻullanishni istayotgan bolalarni yanada toʻliq qamrab olishni taʼminlash; bolalar musiqa va sanʼat maktablarida butun oʻquv-tarbiya jarayonini tubdan yaxshilash, ilgʻor xorijiy tajribani hisobga olgan holda yangi oʻquv dasturlari va oʻqitish metodikalarini ishlab chiqish hamda joriy etish, mukammal oʻquv-pedagogik va axborot-kommunikatsiya texnologiyalaridan keng foydalanish; bolalar musiqa va sanʼat maktablarining moddiy-texnik bazasini yanada mustahkamlash hamda foydalanish samaradorligini oshirish, ularni yangi avlod zamonaviy oʻquv uskunalari va anjomlari, shu jumladan multimediya shaklidagi oʻquv adabiyoti va metodik qoʻllanmalar, mahalliy va xorijiy kompozitorlar ijodiga doir nota toʻplamlari va klavirlar, shuningdek sifatli koʻrgazmali materiallar bilan taʼminlash; Oʻzbekiston Davlat konservatoriyasi, Glier nomidagi respublika ixtisoslashtirilgan musiqa akademik litseyi hamda mintaqalardagi musiqa va sanʼat kasb-hunar kollejlari imkoniyatlaridan keng foydalangan holda bolalar musiqa va sanʼat maktablari oʻqituvchilari, konsertmeysterlari va sozlovchilarini tayyorlash va malakasini uzluksiz oshirish tizimini takomillashtirish. 4. Bolalar musiqa va sanʼat maktablarini qurish, mukammal rekonstruksiya qilish va jihozlashni moliyalashtirish manbalari quyidagilardan iborat: Oʻzbekiston Respublikasi Moliya vazirligi huzuridagi Budjetdan tashqari Taʼlim va tibbiyot muassasalarining moddiy-texnika bazasini rivojlantirish jamgʻarmasi mablagʻlari; imtiyozli xorijiy kreditlar va grantlar, yuridik va jismoniy shaxslarning xayriya qoʻyilmalari, shuningdek, qonun hujjatlari bilan taqiqlanmagan boshqa manbalar. 5. Belgilansinki: mintaqalarda yangi bolalar musiqa va sanʼat maktablarini qurish faqat ularni hududiy joylashtirishning ishlab chiqilgan sxemalariga muvofiq, tasdiqlangan namunaviy loyihalar boʻyicha amalga oshiriladi; bolalar musiqa va sanʼat maktablarini qurish va mukammal rekonstruksiya qilishni tashkillashtirish boʻyicha buyurtmachi vazifasi Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari huzuridagi “Yagona buyurtmachi xizmati” injiniring kompaniyasi zimmasiga yuklatiladi; bolalar musiqa va sanʼat maktablarini jihozlash boʻyicha buyurtmachi vazifasi Oʻzbekiston Respublikasi Madaniyat vazirligi zimmasiga yuklatiladi; bolalar musiqa va sanʼat maktablarini yangitdan qurish uchun shaharlar va tumanlarda yer uchastkalarini tanlash umumtaʼlim maktablari yaqin boʻlgan aholi zich yashaydigan massiv va qishloqlarda oqilona va qulay joylashtirilishini nazarda tutgan holda amalga oshiriladi; yangi qurilgan va mukammal rekonstruksiya qilingan bolalar musiqa va sanʼat maktablari obyektlarini foydalanish uchun qabul qilish 4-ilovaga muvofiq tarkibdagi Davlat komissiyasi tomonidan amalga oshiriladi. 6. Oʻzbekiston Respublikasi Davlat arxitektura va qurilish qoʻmitasi bolalar musiqa va sanʼat maktablarining yangi qurilishi va mukammal rekonstruksiya qilinishini tasdiqlangan namunaviy loyihalar va loyiha yechimlariga qatʼiy muvofiq holda amalga oshirish talablarining soʻzsiz bajarilishi, shuningdek bajarilayotgan qurilish-montaj ishlari sifati, qurilish meʼyorlari va qoidalariga rioya qilinishi ustidan arxitektura- qurilish nazoratini oʻrnatsin. 7. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Oʻzbekiston Respublikasi Xalq taʼlimi vazirligi huzuridagi Bolalar sportini rivojlantirish jamgʻarmasi, Davlat arxitektura va qurilish qoʻmitasi bir oy muddatda 2016-yil uchun bolalar musiqa va sanʼat maktablarini yangitdan qurish va mukammal rekonstruksiya qilish obyektlari boʻyicha loyiha-smeta hujjatlarini ishlab chiqish, Qurilish-pudrat tashkilotlari roʻyxatiga kirgan tashkilotlarni jalb qilgan holda pudratchilarni saralab olish boʻyicha tanlov tender savdolarini oʻtkazish, tanlov savdolari gʻoliblari bilan pudrat shartnomalari tuzishni taʼminlasin. 8. Oʻzbekiston Respublikasi Iqtisodiyot vazirligi, Moliya vazirligi, Madaniyat vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari har yili Investitsiya dasturi loyihasi va qurilishning manzilli roʻyxatini shakllantirishda Davlat dasturida nazarda tutilgan 2016 — 2020-yillarda bolalar musiqa va sanʼat maktablarini yangitdan qurish va mukammal rekonstruksiya qilishning asosiy parametrlarini hisobga olsin. 9. Vazirlar Mahkamasi tomonidan tasdiqlanadigan roʻyxatlar boʻyicha Bolalar musiqa va sanʼat maktablari faoliyatini yanada takomillashtirish boʻyicha 2016 — 2020-yillarga moʻljallangan Davlat dasturi doirasida bolalar musiqa va sanʼat maktablarining moddiy-texnik bazasini mustahkamlash uchun olib kiriladigan musiqa asboblari va maxsus uskunalar 2021-yilning 1-yanvarigacha bojxona toʻlovlaridan (bojxona rasmiylashtiruvi yigʻimlaridan tashqari) ozod etilsin. 10. Mazkur qarorning ijrosini nazorat qilish Oʻzbekiston Respublikasining Bosh vaziri Sh. Mirziyoyev zimmasiga yuklansin. birlik Joyi va qurilish turi Jami Shundan: 2016 yil 2017 yil 2018 yil 2019 yil 2020 yil Respublika boʻyicha jami 98 18 20 20 20 20 shundan: yangi qurilish 40 7 8 8 9 8 mukammal rekonstruksiya 58 11 12 12 11 12 Qoraqalpogʻiston Respublikasi 4 1 1 1 1 shundan: yangi qurilish 4 1 1 1 1 mukammal rekonstruksiya Andijon viloyati 10 2 2 2 2 2 shundan: yangi qurilish 4 1 1 1 1 mukammal rekonstruksiya 6 1 2 1 1 1 Buxoro viloyati 4 1 1 1 1 shundan: yangi qurilish 3 1 1 1 mukammal rekonstruksiya 1 1 Jizzax viloyati 3 1 1 1 shundan: yangi qurilish mukammal rekonstruksiya 3 1 1 1 Qashqadaryo viloyati 13 2 3 3 3 2 shundan: yangi qurilish 4 1 1 1 1 mukammal rekonstruksiya 9 1 2 2 2 2 Navoiy viloyati 2 1 1 shundan: yangi qurilish mukammal rekonstruksiya 2 1 1 Namangan viloyati 12 2 3 3 2 2 shundan: yangi qurilish 4 1 1 1 1 mukammal rekonstruksiya 8 2 2 2 1 1 Samarqand viloyati 15 2 3 3 4 3 shundan: yangi qurilish 6 1 2 1 1 1 mukammal rekonstruksiya 9 1 1 2 3 2 Surxondaryo viloyati 11 2 2 2 2 3 shundan: yangi qurilish 6 1 1 1 1 2 mukammal rekonstruksiya 5 1 1 1 1 1 Sirdaryo viloyati 1 1 shundan: yangi qurilish 1 1 mukammal rekonstruksiya Toshkent viloyati 4 1 1 1 1 shundan: yangi qurilish 1 1 mukammal rekonstruksiya 3 1 1 1 Fargʻona viloyati 10 2 2 2 2 2 shundan: yangi qurilish 4 1 1 1 1 mukammal rekonstruksiya 6 1 1 1 1 2 Xorazm viloyati 7 1 1 2 1 2 shundan: yangi qurilish 1 1 mukammal rekonstruksiya 6 1 1 2 1 1 Toshkent shahri 2 1 1 shundan: yangi qurilish 2 1 1 mukammal rekonstruksiya T/r Chora-tadbirlar Ijro muddatlari Masʼul ijrochilar I. Bolalar musiqa va sanʼat maktablarini respublikaning barcha hududlarida, shu jumladan qishloq joylarda ularni keyinchalik qurish, rekonstruksiya qilish va jihozlash asosida hududiy joylashtirilishini takomillashtirish 1. 14,7 ming oʻquv joylariga ega 98 ta qoʻshimcha bolalar musiqa va sanʼat maktablarini qurish, rekonstruksiya va modernizatsiya qilish. 2016 — 2020 yy. Madaniyat vazirligi, Davarxitektqurilish, Moliya vazirligi, Iqtisodiyot vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 2. Bolalar musiqa va sanʼat maktablarini qurish va mukammal rekonstruksiya qilish manzilli dasturiga kiritiladigan obyektlarning loyiha-smeta hujjatlarini ishlab chiqish, pudratchilarni tanlash boʻyicha savdo tenderlarini oʻz vaqtida oʻtkazishni taʼminlash, bunda Qurilish-pudrat tashkilotlar roʻyxatiga kirgan tashkilotlarni jalb qilish. Har yili 1-dekabrga qadar qurilish yili boshlanishidan oldin Davarxitektqurilish, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 3. Bolalar musiqa va sanʼat maktablari faoliyatini yanada takomillashtirish boʻyicha 2016 — 2020-yillarga moʻljallangan Davlat dasturiga muvofiq bolalar musiqa va sanʼat maktablarini yangidan qurish va mukammal rekonstruksiya qilish hududiy manzilli dasturlarini ishlab chiqish. Manzilli dasturlarni ishlab chiqishda bolalar musiqa va sanʼat maktablarini yangidan qurishga zich boʻlgan shahar va tumanlarda yer uchastkalarini tanlashni, aholi zich yashaydigan massiv va qishloqlarda oqilona va qulay joylashtirilishini nazarda tutgan holda amalga oshirish hamda umumtaʼlim maktablari yaqiniga joylashtirish. Har yili 1-iyunga qadar qurilish yili boshlanishidan oldin Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Madaniyat vazirligi, Iqtisodiyot vazirligi, Moliya vazirligi 4. Bolalar musiqa va sanʼat maktablarini qurish va mukammal rekonstruksiya qilish obyektlarida qurilish-montaj ishlarini olib borishda namunaviy loyihalar talablari hamda tasdiqlangan qurilish meʼyor va qoidalariga rioya etilishini taʼminlash. 2016 — 2020 yy. Davarxitektqurilish 5. Qurilishi yakunlangan va mukammal rekonstruksiya qilingan bolalar musiqa va sanʼat maktablarini oʻz vaqtida va sifatli qabul qilinishini taʼminlash. 2016 — 2020 yy. Yangi qurilgan va mukammal rekonstruksiya qilingan bolalar musiqa va sanʼat maktablari obyektlarini foydalanish uchun qabul qilish davlat komissiyasi, Madaniyat vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari II. Bolalar musiqa va sanʼat maktablarining moddiy-texnik bazasini yanada mustahkamlash, ularni zamonaviy oʻquv uskunalari va anjomlari, yangi avlod oʻquv adabiyoti va metodik qoʻllanmalar, mahalliy va xorijiy bastakorlar ijodiga doir nota toʻplamlari, shuningdek, sifatli koʻrgazmali materiallar bilan taʼminlash 6. Yangidan qurilayotgan va mukammal rekonstruksiya qilinayotgan bolalar musiqa va sanʼat maktablarini 28,2 mingta oʻquv uskunalari va anjomlari, 11,7 ming musiqa asboblari va 57,2 mingta kompyuter va boshqa orgtexnika va mebel bilan jihozlash. 2016 — 2020 yy. Madaniyat vazirligi, Iqtisodiyot vazirligi, Budjetdan tashqari umumtaʼlim maktablari, kasb-hunar kollejlari, akademik litseylar va tibbiyot muassasalarini rekonstruksiya qilish, mukammal taʼmirlash va jihozlash jamgʻarmasi 7. Musiqa va sanʼat sohasida yetakchi professor-oʻqituvchilar tarkibini jalb qilgan holda bolalar musiqa va sanʼat maktablari oʻquvchilari uchun yangi avlod kitoblari va oʻquv qoʻllanmalari, nota toʻplamlarini yaratish. 2016 — 2020 yy. Madaniyat vazirligi, Oʻzbekiston bastakorlar uyushmasi, Oʻzbekiston Badiiy akademiyasi, Oʻzbekiston Davlat konservatoriyasi 8. Takomillashtirilgan oʻquv dasturlari asosida bolalar musiqa va sanʼat maktablarini 176, 6 ming nusxada 72 nomdagi yangi avlod darslik va oʻquv qoʻllanmalari, 236,0 ming nota toʻplamlari, 15,8 mingta koʻrgazma materiallari va 3,8 mingta multimedia vositalari bilan bosqichma-bosqich taʼminlash dasturini ishlab chiqish va amalga oshirish. Ishlab chiqish — 2015 yil IV chorak, 2015 — 2020 yy. Xalq taʼlimi vazirligi, Madaniyat vazirligi, Moliya vazirligi, Oʻzbekiston Badiiy akademiyasi 9. Chet davlatlardan jahon mumtoz musiqasining oʻquv qoʻllanmalari va nota toʻplamlarini sotib olish, ular bilan bolalar musiqa va sanʼat maktablarini taʼminlash. 2016 — 2020 yy. Madaniyat vazirligi, Moliya vazirligi 10. Milliy musiqa sanʼatining tarixiy merosini oʻrganish uchun bolalar musiqa va sanʼat maktablarini milliy mumtoz musiqa asarlari yozuvlari toʻplamlari bilan taʼminlash. 2016 — 2020 yy. Madaniyat vazirligi, Oʻzbekiston bastakorlar uyushmasi, Oʻzbekiston Milliy teleradiokompaniyasi 11. Respublika ixtisoslashtirilgan musiqa va sanʼat akademik litseyining moddiy-texnika bazasini xatlovdan oʻtkazish va uni zamonaviy musiqa asboblari va anjomlari bilan jihozlash. 2016 yil 1-sentabrgacha Xalq taʼlimi vazirligi, Bolalar sportini rivojlantirish jamgʻarmasi, Budjetdan tashqari umumtaʼlim maktablari, kasb-hunar kollejlari, akademik litseylar va tibbiyot muassasalarini rekonstruksiya qilish, mukammal taʼmirlash va jihozlash jamgʻarmasi 12. Davlat dasturiga kiritilgan bolalar musiqa va sanʼat maktablarining moddiy-texnika bazasini rivojlantirish va mustahkamlash shu jumladan jihozlash uchun imtiyozli shartlarda xorijiy kreditlarni va grantlarni jalb qilish ishlarini faollashtirish. doimiy Madaniyat vazirligi, Investitsiyalar boʻyicha davlat qoʻmitasi, Iqtisodiyot vazirligi, Moliya vazirligi III. Bolalar musiqa va sanʼat maktablarida jahon mumtoz musiqasini chuqur oʻrganishga yoʻnaltirilgan oʻquv dasturlari va dars oʻtish metodikasini tubdan yaxshilash, oʻquvchilarning musiqiy va umumiy madaniyatini oshirish, taʼlim jarayoniga rivojlangan oʻquv-pedagogik va axborot-kommunikatsiya texnologiyalarini joriy etish 13. Bolalar musiqa va sanʼat maktablari toʻgʻrisidagi nizomning yangi tahririni ishlab chiqish va tasdiqlash uchun Vazirlar Mahkamasiga kiritish. 2015 yil IV chorak Xalq taʼlimi vazirligi, Madaniyat va sport ishlari vazirligi, Iqtisodiyot vazirligi, Moliya vazirligi, Adliya vazirligi 14. 2015-yil oxirigacha ilgʻor xorijiy tajribani, rivojlangan oʻquv-pedagogik va axborot-kommunikatsiya texnologiyalarini qoʻllagan holda bolalar musiqa va sanʼat maktablarining takomillashgan oʻquv dasturlarini ishlab chiqish va tasdiqlash hamda 2016-2017 oʻquv yilida aprobatsiyadan oʻtkazish. 2015 yil IV chorak Xalq taʼlimi vazirligi, Madaniyat va sport ishlari vazirligi, Oʻzbekiston Badiiy akademiyasi 15. Aprobatsiya natijalariga koʻra 2016-2017 oʻquv yilida koʻrib chiqilgan oʻquv dasturlarini nashr qilish, ularni bolalar musiqa va sanʼat maktablarining oʻquv jarayoni amaliyotiga joriy etish. 2016 yil 1-sentabrgacha Xalq taʼlimi vazirligi, Madaniyat va sport ishlari vazirligi, Oʻzbekiston Badiiy akademiyasi 16. Oʻquv rejalarining barcha yoʻnalishlarini, shu jumladan musiqa va sanʼat sohasida dars berishning ilgʻor xorijiy tajribasi asosida intensiv taʼlimni joriy etishni hisobga olgan holda qayta koʻrib chiqish va takomillashtirish 2015 yil IV chorak Xalq taʼlimi vazirligi, Madaniyat va sport ishlari vazirligi, Iqtisodiyot vazirligi, Moliya vazirligi, Adliya vazirligi 17. Taʼlim sifati va samaradorligini oshirish talablarini hisobga olgan holda, bolalar musiqa va sanʼat maktablariga tegishli qismi boʻyicha maktabdan tashqari taʼlimga qoʻyiladigan Davlat talablarini qayta koʻrib chiqish, takomillashtirish va tasdiqlash. 2015 yil IV chorak Xalq taʼlimi vazirligi, Madaniyat va sport ishlari vazirligi, Oʻzbekiston Badiiy akademiyasi 18. Takomillashgan oʻquv dasturlarini hisobga olgan holda zamonaviy pedagogika texnologiyalarini qoʻllash asosida bolalar musiqa va sanʼat maktablari oʻqituvchilari uchun yangi metodik qoʻllanmalarni ishlab chiqish. 2016 yil I chorak Xalq taʼlimi vazirligi, Madaniyat va sport ishlari vazirligi, Oʻzbekiston Badiiy akademiyasi 19. Bolalar musiqa va sanʼat maktablarining oliy va oʻrta maxsus, kasb-hunar taʼlim muassasalarining musiqa va sanʼat yoʻnalishlari boʻyicha ijodiy hamkorligini taʼminlash. doimiy Madaniyat vazirligi, Oliy va oʻrta maxsus taʼlim vazirligi, Oʻzbekiston Badiiy akademiyasi 20. Bolalar musiqa va sanʼat maktablari va respublika ixtisoslashtirilgan musiqa akademik litseylarining iqtidorli oʻquvchilarini jalb qilgan holda jahon va milliy mumtoz sanʼat yoʻnalishida yosh ijrochilarning xalqaro tanlovlarini tashkil qilish. ikki yilda bir marta Madaniyat vazirligi, Oʻzbekiston bastakorlar uyushmasi, Moliya vazirligi 21. Iqtidorli oʻquvchilarni aniqlash, ularning iqtidori va ijodiy yutuqlarini ragʻbatlantirish maqsadida yosh ijrochilarning respublika tanlovlarini muntazam ravishda tashkil etish. doimiy Madaniyat vazirligi, Oʻzbekiston Badiiy akademiyasi 22. Oʻquvchilarning ijrochilik mahoratini oshirishni ragʻbatlantirish va oʻzini oʻstirishni qoʻllash maqsadida taniqli mahalliy va xorijiy musiqa va sanʼat arboblarini jalb qilgan holda doimiy mahorat darslarini tashkil qilish uchun har bir hududda bittadan bazaviy bolalar musiqa va sanʼat maktablarini belgilash. doimiy Madaniyat vazirligi, Oʻzbekiston Badiiy akademiyasi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari IV. Bolalar musiqa va sanʼat maktablari oʻqituvchilari, konsertmeysterlari va sozlovchilarini tayyorlash va ularning malakasini uzluksiz oshirish tizimini takomillashtirish 23. R. Glier nomidagi Respublika ixtisoslashtirilgan musiqa akademik litseyi va hududlardagi musiqa va sanʼat kollejlari negizida bolalar musiqa va sanʼat maktablari oʻqituvchilari, konsertmeysterlari va sozlovchilarining malakasini oshirish kurslarini tashkil qilish boʻyicha Vazirlar Mahkamasining qarori loyihasini ishlab chiqish va kiritish. 2016 yil I chorak Xalq taʼlimi vazirligi, Madaniyat va sport ishlari vazirligi, Iqtisodiyot vazirligi, Moliya vazirligi 24. Har yili bolalar musiqa va sanʼat maktablarining qariyb 2 mingta oʻqituvchi va konsertmeysterlarini qayta tayyorlash va ularning malakasini oshirish. 2016 yildan boshlab har yili Madaniyat vazirligi, Moliya vazirligi 25. 2016/2017 oʻquv yilidan boshlab har yili bolalar musiqa va sanʼat maktablari uchun pedagogik kadrlarni tayyorlash yoʻnalishi boʻyicha Oʻzbekiston Davlat konservatoriyasi, Milliy rassomchilik va dizayn instituti, Davlat sanʼat va madaniyat instituti, Toshkent davlat milliy raqs va xoreografiya oliy maktabiga qabul kvotalarini belgilash. 2015 yildan boshlab har yili dekabrda Iqtisodiyot vazirligi, Oliy va oʻrta maxsus taʼlim vazirligi, Madaniyat vazirligi, Moliya vazirligi 26. Oʻzbekiston Davlat konservatoriyasi, Milliy rassomchilik va dizayn instituti, Davlat sanʼat va madaniyat instituti, Toshkent davlat milliy raqs va xoreografiya oliy maktabida bolalar musiqa va sanʼat maktablari uchun pedagogik kadrlarni tayyorlash boʻyicha maxsus kafedralarni tashkil qilish. 2016 — 2020 yy. Oliy va oʻrta maxsus taʼlim vazirligi, Madaniyat vazirligi, Iqtisodiyot vazirligi, Moliya vazirligi 27. Bolalar musiqa va sanʼat maktablari oʻqituvchilariga qoʻyiladigan malaka talablarini yanada takomillashtirish. 2015 yil IV chorak Xalq taʼlimi vazirligi, Oliy va oʻrta maxsus taʼlim vazirligi, Mehnat va aholini ijtimoiy muhofaza qilish vazirligi 28. Bolalar musiqa va sanʼat maktablarining oʻqituvchi va konsertmeysterlarning takomillashtirilgan malaka talablaridan kelib chiqqan holda bolalar musiqa va sanʼat maktablari uchun kadrlar tayyorlovchi oliy taʼlim muassasalarining oʻquv reja va dasturlarini qayta koʻrib chiqish va tasdiqlash. 2016 yil I chorak Oliy va oʻrta maxsus taʼlim vazirligi, Madaniyat va sport ishlari vazirligi, Oʻzbekiston Badiiy akademiyasi, Xalq taʼlimi vazirligi V. Oʻquvchilar qamrovini yanada kengaytirish va bolalar musiqa va sanʼat maktablari quvvatlaridan foydalanish samaradorligini oshirish, barcha qatlamdagi aholining iqtidorli farzandlarini ijod bilan shugʻullanishga qoʻshimcha qulay shart-sharoitlar yaratishga yoʻnaltirilgan taʼlim toʻlovi tizimini takomillashtirish 29. Bolalar musiqa va sanʼat maktablarida umumtaʼlim maktablarning oʻquvchilarini oʻqitish qamrovini respublikaning butun hududlari boʻyicha kamida 1,3 barobarga oshirish. 2016 — 2020 yy. Madaniyat vazirligi, Iqtisodiyot vazirligi, Moliya vazirligi 30. Musiqa va sanʼat maktablarida oʻqitishning differensiyalashgan toʻlov tizimini joriy etish, jumladan musiqa yoʻnalishlari boʻyicha Toshkent shahrida eng kam ish haqining 75 foizigacha, viloyat markazlarida 50 foizgacha, Qoraqalpogʻiston Respublikasi va boshqa aholi zich joylashgan punktlarda 30 foizgacha, sanʼat yoʻnalishi boʻyicha tegishlicha eng kam ish haqining 50 foiz, 30 foiz va 20 foizigacha tushirish. Xalqaro (1 — 3 oʻrinlar) va respublika (1-oʻrin) tanlovlari gʻoliblarini yillik toʻlovlarni toʻlashdan ozod qilish, bir oiladan 2 yoki undan ortiq bolalar oʻqiganda har bir bolaning oʻqishiga belgilangan summaning 70 foiz miqdorida toʻlov belgilash. 2015 yil IV chorak Xalq taʼlimi vazirligi, Madaniyat va sport vazirligi, Moliya vazirligi, Adliya vazirligi 31. Bolalar musiqa va sanʼat maktablarida oʻquvchilar oʻqishiga toʻlanadigan toʻlov tizimiga kiritilgan oʻzgarishlar va imtiyozlar haqidagi maʼlumotlarni ommaviy axborot vositalarida yoritish va aholining keng qatlamiga yetkazish. 2015-2016 yy. Oʻzbekiston Milliy teleradiokompaniyasi, Oʻzbekiston Milliy axborot agentligi, Xalq taʼlimi vazirligi 32. Bolalarni musiqa va sanʼatga qiziqishini oshirish maqsadida ommaviy axborot vositalarida musiqa va sanʼat bilan shugʻullanishning oʻsib kelayotgan avlodni har tomonlama va yuqori zakovatli rivojlanishiga ijobiy taʼsirini, musiqa va sanʼat maktablarida bolalarni oʻqitish uchun yaratilgan qulay shart-sharoitlarni, oʻquvchilarning ijodiy yutuqlarini, ayniqsa xalqaro tanlovlardagi yutuqlarini keng targʻib qilish. doimiy Oʻzbekiston Milliy teleradiokompaniyasi, Oʻzbekiston Milliy axborot agentligi, Madaniyat vazirligi M.M. Muratov — madaniyat vaziri, komissiya raisi M.I. Shodiyev — “Davarxitektqurilish” qoʻmitasi raisi oʻrinbosari, komissiya raisi oʻrinbosari D.R. Turdiyev — iqtisodiyot vaziri oʻrinbosari J.A. Qoʻchqorov — moliya vaziri oʻrinbosari B.N. Kurbanov — ichki ishlar vaziri oʻrinbosari S.S. Saydaliyev — sogʻliqni saqlash vaziri oʻrinbosari, Oʻzbekiston Respublikasi Bosh davlat sanitariya vrachi A.T. Azizov — “ToshuyjoyLITI” AJ direktori lavozimi boʻyicha — Qoraqalpogʻiston Respublikasi Vazirlar Kengashi Raisining, viloyatlar va Toshkent shahar hokimlarining kapital qurilish masalalari boʻyicha oʻrinbosarlari, hududiy madaniyat boshqarmalari, xalq taʼlimi va Bolalar sportini rivojlantirish jamgʻarmasi filiallarining rahbarlari